hotchpotch/miracl-hf-unified huggingface dataset:
แบบประเมินความรู้สึกตัวของกลาสโกว
แบบประเมินความรู้สึกตัวของกลาสโกว () เป็นระบบประเมินแบบคิดคะแนนทางประสาทวิทยาอย่างหนึ่งซึ่งมีขึ้นเพื่อให้สามารถมีการบันทึกระดับความรู้สึกตัวในผู้ป่วยที่อาจมีการเปลี่ยนแปลงของระดับความรู้สึกตัวได้อย่างน่าเชื่อถือและเป็นภววิสัย (objective) หรือไม่ขึ้นกับความรู้สึกของผู้สังเกต เพื่อให้สามารถประเมินเปรียบเทียบกันได้ในภายหลัง ผู้ป่วยจะได้รับประการประเมินโดยพิจารณาตามเงื่อนไขของแบบประเมิน ผลคะแนนมีตั้งแต่ 3 (ไม่รู้สึกตัวอย่างมาก) ไปจนถึง 14 (ตามระบบเดิม) หรือ 15 (ตามระบบปรับปรุงใหม่ที่ใช้กันแพร่หลาย)
พระเจ้าบีรยู
พระเจ้าบีรยู (Biyu) (?-344, r. 304-344) กษัตริย์องค์ที่ 11 แห่งอาณาจักรแพกเจหนึ่งในสามก๊กแห่งเกาหลี
ตามบันทึกซัมกุก ซากิ พระองค์เป็นพระราชโอรสพระองค์ที่สองของพระเจ้ากูซูกษัตริย์พระองค์ที่ 6 ของอาณาจักรแพกเจ และเป็นพระอนุชาของพระเจ้าซาบานกษัตริย์พระองค์ที่ 7 แห่งอาณาจักรแพกเจ
หลังจากพระเจ้าบุนซอสิ้นพระชนม์โดยที่พระราชโอรสของพระองค์ยังทรงพระเยาว์ ทำให้เหล่าขุนนางเชิญองค์ชายบีรยูขึ้นครองราชย์เป็นกษัตริย์แทน แต่ก่อนที่พระองค์จะขึ้นครองราชย์นั้นต้องเกิดการแย่งชิงอำนาจของเชื้อพระวงศ์เชื้อสายพระเจ้าโชโกและพระเจ้าโกอี
ในปี ค.ศ. 312 พระองค์ทรงแต่งตั้งให้ แฮกู เป็นผู้ไปปราบกบฏองค์ชายอูบก สามารถปราบสำเร็จในปี ค.ศ. 327 และในปี ค.ศ. 337 ทรงได้ทำสงครามกับอาณาจักรซิลลา
ในประวัติศาสตร์ญี่ปุ่นได้กล่าวว่า พระเจ้าบีรยูและพระเจ้าซาบาน เป็นบรรพบุรุษของกษัตริย์ในยุคยามาโตของญี่ปุ่นด้วย แต่บันทึกทั้งหลายถูกทำลายไปกว่า 1,000 ปีแล้ว
พระเจ้ากเย
พระเจ้ากเย (Gye) (?-346, r. 344-346) กษัตริย์องค์ที่ 12 แห่งอาณาจักรแพกเจหนึ่งในสามก๊กแห่งเกาหลี
ตามบันทึกซัมกุก ซากิ กล่าวว่าพระองค์เป็นพระราชโอรสของพระเจ้าบุนซอ แต่เมื่อพระบิดาของพระองค์สิ้นพระชนม์พระเจ้าบีรยูจึงขึ้นครองราชย์แทนเนื่องจากในขณะนั้นพระองค์ยังทรงพระเยาว์มาก เมื่อพระเจ้าบีรยูสิ้นพระชนม์พระองค์จึงขึ้นครองราชย์เป็นพระเจ้ากเยแห่งอาณาจักรแพกเจ พระองค์ทรงชำนาญด้านการยิงธนูและการขี่ม้า
พระองค์ทรงทำการชิงอำนาจกับเหล่าเชื้อพระวงศ์สามสายของอาณาจักรแพกเจก่อนขึ้นครองราชย์ คือ สายพระเจ้าโชโก สายพระเจ้าโกอี และสายพระเจ้าบีรยู พระองค์สามารถชนะองค์ชายกึนโชโกพระราชโอรสของพระเจ้าบีรยู พระองค์จึงขึ้นครองราชย์เป็นพระเจ้ากเย
พระเจ้ากึนโชโก
พระเจ้ากึนโชโก (; ) (?-375, r. 346-375) กษัตริย์องค์ที่ 13แห่งอาณาจักรแพกเจหนึ่งในสามก๊กแห่งเกาหลี ทรงเป็นกษัตริย์ที่แข็งแกร่งของอาณาจักรแพกเจ
พระเจ้ากึนโชโก เป็นพระราชโอรสพระองค์ที่สองของพระเจ้าบีรยู และหลังจากพระเจ้ากเยสิ้นพระชนม์โดยที่ไม่มีพระราชโอรสสืบต่อบัลลังก์ องค์ชายกึนโชโกจึงขึ้นครองราชย์เป็นพระเจ้ากึนโชโก พระองค์เป็นองค์ชายที่สืบเชื้อสายจากพระเจ้าโชโก
เมื่อพระองค์ขึ้นครองราชย์ทรงลดอำนาจของเหล่าชนชั้นสูงลง เนื่องจากชนชั้นสูงมีอำนาจมากมาตั้งแต่สมัยพระเจ้าบีรยู และทรงตั้งระบบปกครองท้องถิ่นขึ้นตามหัวเมืองต่างๆทรงก่อตั้งศาลขึ้น พระองค์ทรงอภิเสกพระมเหสีที่มาจากตระกูลจิน พระองค์ทรงย้ายเมืองหลวงไปที่เมืองฮันซอง ปัจจุบัน คือโซล
ในรัชสมัยพระเจ้ากึนโชโกนั้นอาณาจักรแพกเจเรืองอำนาจอย่างมากในคาบสมุทรเกาหลี ใน ค.ศ. 369 พระเจ้ากึนโชโกทรงทัพทัพไปยึดครองดินแดนที่เหลือของอาณาจักรมาฮัน ทำให้อาณาจักรมาฮันรวมเขากับอาณาจักรแพกเจโดยสมบูรณ์ในรัชสมัยพระเจ้ากึนโชโก และสมัยของพระองค์อาณาจักรแพกเจมีความสัมพันธ์อย่างดีกับอาณาจักรกายา พระเจ้ากึนโชโกขยายอาณาเขตของอาณาจักรแพกเจไปจนถึงแม่น้ำนักดง
ใน ค.ศ. 369 อาณาจักรแพกเจได้ขยายอำนาจขึ้นไปทางเหนือโดยร่วมมือกับอาณาจักรนังนังทำสงครามกับจักรวรรดิโกคูรยอ อาณาจักรแพกเจได้ส่งทหารจำนวน 30,000 นายไปยังจักรวรรดิโกคูรยอ นำทัพโดยองค์ชายรัชทายาทกึนกูซูสามารถยึดป้อมปราการของเมืองเปียงยางและสังหารจักรพรรดิโกกุกวอนของจักรวรรดิโกคูรยอด้วย
เมื่ออาณาจักรแพกเจมีอำนาจมากกว่าจักรวรรดิโกคูรยอแล้วทำให้อาณาจักรแพกเจมีอำนาจมากที่สุดในคาบสมุทรเกาหลีและในทะเลเหลืองด้วย อาณาจักรแพกเจสามารถยึดครองเมืองคยองกิ ชุงชอง จอลลา คังวอน และควางแฮของจักรวรรดิโกคูรยอทำให้อาณาจักรแพกเจมีอาณาเขตจรดแม่น้ำยาลูทางทิศเหนือ
ในรัชสมัยพระเจ้ากึนโชโก ค.ศ. 366 อาณาจักรแพกเจมีอำนาจครอบคลุมทั้งหมดทางด้านตะวันตกของคาบสมุทรเกาหลี ส่วนด้านตะวันออกเป็นของอาณาจักรซิลลา ด้านทิศเหนือเป็นของอาณาจักรนังนังและจักรวรรดิโกคูรยอ
พระเจ้ากึนโชโกทรงรับวัฒนธรรมต่างๆมาจากจีน ในสมัยราชวงศ์จินปกครองประเทศจีน ใน ค.ศ. 372 ราชวงศ์จินส่งทูตมายังอาณาจักรแพกเจและพระเจ้ากึนโชโกก็ส่งทูตไปที่อาณาจักรจินด้วย พระเจ้ากึนโชโกทรงสร้างความสัมพันธ์กับอาณาจักรนังนังด้วย ทำให้สมัยของพระองค์เข็มแข็งมาก
ในสมัยพระเจ้ากึนโชโกอาณาจักรแพกเจเปิดทำการค้ากับประเทศจีนและประเทศญี่ปุ่น เรียกว่าการค้าสามเหลี่ยมมีศูนย์กลางอยู่ที่อาณาจักรแพกเจ ที่ครั้งแรกการค้าอยู่ในการควบคุมของพระจักรพรรดิอาณาจักรจิน แต่หลังจากอาณาจักรจินไม่สามารถควบคุมอาณาจักรนังนัง เผ่าซ่งนู๋ และเผ่าเสี้ยนเป่ย ทำให้การค้าส่วนใหญ่ควบคุมโดยอาณาจักรแพกเจ การค้ากับอาณาจักรทางเหนือต้องใช้เกวียนเป็นพาหนะเนื่องจากเรือไม่เหมาะสม อาณาจักรแพกเจจัดตั้งศูนย์การค้าขึ้นที่อาณาจักรนังนัง แพกเจส่งทูตไปที่เกาะคิวชูของญี่ปุ่นด้วย ซึ่งได้กลายมาเป็นศูนย์กลางการค้าในเอเชียตะวันออก
อาณาจักรแพกเจได้ส่งทูตไปเผยแพร่วัฒนธรรมของอาณาจักรแพกเจไปยังญี่ปุ่นในยุคยามาโตด้วย ปัจจุบันมีหลักฐานอยู่ที่ญี่ปุ่นด้วยคือดาบเจ็ดเขี้ยวของอาณาจักรแพกเจ ที่พระเจ้ากึนโชโกมอบให้กับผู้ว่ายามาโต พระเจ้ากึนโชโกได้ส่งทูตไปยังญี่ปุ่นอีกเพื่อเผยแพร่พุทธศาสนา ลัทธิขงจื๊อและอักษรจีนด้วย
อาณาจักรแพกเจมีวัฒนธรรมเป็นเอกลักษณ์ของตัวเองโดยได้รับการถ่ายทอดวัฒนธรรมมาจากประเทศจีนแล้วหลอมรวมเป็นวัฒนธรรมของตนเอง แล้วถ่ายทอดต่อไปยังญี่ปุ่น
คริส เบเคอร์
คริส เบเคอร์ () หรือชื่อเต็มว่า คริสโตเฟอร์ จอห์น เบเคอร์ (ภาษาอังกฤษ: Christopher John Baker) เป็นนักเขียน บรรณาธิการวารสารสยามสมาคม และนักวิจัยอิสระ เขาอาศัยอยู่ในประเทศไทยมาเป็นเวลามากกว่า 20 ปี จบการศึกษาในระดับปริญญาเอกจากมหาวิทยาลัยเคมบริดจ์ สหราชอาณาจักร ผลงานที่เป็นที่รู้จักคือหนังสือ "A History of Thailand", "Thaksin: The Business of Politics in Thailand", "Thailand's Boom and Bust and Thailand's Crisis" ซึ่งหนังสือดังกล่าวทั้งหมดเขียนร่วมกับ ศาสตราจารย์ ดร. ผาสุก พงษ์ไพจิตร นอกจากนี้ คริส เบเคอร์ ยังเป็นผู้เขียนหลักของสำนักงานโครงการพัฒนาแห่งสหประชาชาติ (UNDP) ใน the United Nations Development Programme's Thailand Human Development Report 2007: Sufficiency Economy and Human Development ซึ่งกล่าวยกย่องทฤษฎีเศรษฐกิจพอเพียงของพระบาทสมเด็จพระเจ้าอยู่หัวภูมิพลอดุลยเดช
ไทเดียซูรอน
ไทเดียซูรอน (Thidiazuron; TDZ) มีชื่อเต็มว่า N-phenyl-N’-1,2,3-thidiazol-5-yl urea) เป็นสารสังเคราะห์ที่ออกฤทธิ์ต่อการเจริญเติบโตของพืชได้ใกล้เคียงกับไซโตไคนิน และนำมาใช้ในการเพาะเลี้ยงเนื้อเยื่อพืชอย่างกว้างขวาง TDZ เป็นสารที่ละลายน้ำได้น้อย แต่ละลายได้ดีในเอทานอล TDZ กระตุ้นให้พืชหลายชนิดเกิดการเปลี่ยนแปลงทางสรีรวิทยาได้ดี แม้ว่าจะใช้ในปริมาณต่ำหรือพืชชนิดนั้นจะตอบสนองต่อสารควบคุมการเจริญเติบโตอื่นๆได้น้อย เช่นในกลุ่มของไม้เนื้อแข็ง
ตัวอย่างการออกฤทธิ์ของ TDZ ได้แก่
หัจญี
"หัจญี" หรือในบางที่ถอดเสียงเป็น "ฮัจญี" (, , , , , หมายถึง "ผู้แสวงบุญ") เป็นคำนำหน้านามของชาวมุสลิมที่ได้ไปแสวงบุญในพิธีฮัจญ์ที่เมืองเมกกะ(มักกะฮ์) ประเทศซาอุดีอาระเบียแล้ว และมักใช้หมายถึงผู้มีอาวุโส เพราะการเดินทางเพื่อไปแสวงบุญในพิธีฮัจญ์นั้นต้องใช้เวลาในการรวบรวมทุนทรัพย์เพื่อใช้ในการเดินทางเป็นอย่างมาก
กลุ่มอาการต่อต้านแอนโดรเจน
กลุ่มอาการต่อต้านแอนโดรเจน () เป็นกลุ่มของความผิดปกติทางการเจริญทางเพศอย่างหนึ่งที่เกิดจากการกลายพันธุ์ของยีนที่สร้างแอนโดรเจน รีเซพเตอร์ (androgen recepter) ผลของความผิดปกติเหล่านี้มีหลายอย่างขึ้นกับโครงสร้างและความไว (sensitivity) ของรีเซพเตอร์ที่ผิดปกติ ผู้ป่วยกลุ่มอาการนี้มีโครโมโซมเป็น XY ส่วนใหญ่จะมีความบกพร่องในการแสดงออกของลักษณะเพศชาย (undervirilization) และภาวะเป็นหมันแตกต่างกันไปในหลายระดับ ผู้ป่วยบางรายมีอาการต่อต้านแอนโดรเจนโดยสมบูรณ์ (compelte androgen insensitivity syndrome; CAIS) ทำให้มีลักษณะภายนอกเป็นเพศหญิงโดยสมบูรณ์แม้จะมีโครโมโซมเป็น 46XY และยังมีอัณฑะไม่ลงถุง ภาวะเช่นนี้เรียกว่า "testicular feminization" ซึ่งปัจจุบันถือว่าเป็นคำที่ไม่ให้เกียรติและไม่ตรงความหมาย
ซอมบี (เพลง)
ซอมบี (Zombie) เป็นเพลงประท้วงโดยวงร็อกไอร์แลนด์ เดอะแครนเบอร์รีส์ (The Cranberries) ออกมาในเดือนกันยายน 1994 เป็นซิงเกิลนำของอัลบั้ม No Need to Argue
เพลงนี้แต่งโดย โดโลเรส โอ’ริออร์แดน นักร้องนำของวง และขึ้นอันดับหนึ่งใน ออสเตรเลีย เบลเยียม เดนมาร์ก และเยอรมนี
มันชนะรางวัล 1995 Europe MTV Music Award
เพลงซอมบีถูกเขียนขึ้นระหว่างการตระเวนแสดงในอังกฤษในปี 1993 เพื่อระลึกถึงเด็กชายสองคน Jonathan Ball และ Tim Parry ซึ่งตายจากเหตุการณ์ระเบิดโดยไออาร์เอในวอร์ริงตัน โดยเนื้อเพลงอ้างถึงกบฏอีสเตอร์ (Easter Rising) ในปี 1916
หนังสือ "The Rough Guide to Music" ระบุถึงอัลบั้ม No Need to Argue ว่า "เหมือนกับของเดิมๆ" เมื่อเทียบกับอัลบั้มแรกของเดอะแครนเบอร์รีส์
ยกเว้นเพลงซอมบี ซึ่งมีเสียง "กรันจ์เกรี้ยวกราด" และเนื้อเพลงที่ "ก้าวร้าว" Allmusic กล่าวว่าเพลงนี้ทำให้เหตุการณ์ระเบิดต่างๆ "กลายเป็นเรื่องไม่สลักสำคัญ" และลักษณะ "เฮฟวีร็อก" ของเพลงนั้นไม่เข้ากับจุดแข็งของวง
ยุทธการที่ปอลตาวา
ยุทธการปอลตาวา' (, . ) เกิดขึ้นเมื่อวันที่ 27 มิถุนายน ค.ศ. 1709 (28 มิถุนายนตามปฏิทินของสวีเดน หรือ 8 กรกฎาคม ตามปฏิทินแบบใหม่) เป็นชัยชนะอย่างเด็ดขาดของซาร์ปีเตอร์ที่ 1 แห่งรัสเซีย เหนือจักรวรรรดิสวีเดน ในยุทธการอันมีชื่อเสียงที่สุดของมหาสงครามเหนือ นับเป็นจุดเริ่มต้นของความเสื่อมของจักรวรรรดิสวีเดนในฐานะมหาอำนาจ และรัสเซียเริ่มผงาดกลายเป็นชาติผู้นำในยุโรปเหนือแทน เช่นเดียวกับการยุติความทะเยอทะยานของยูเครนในการแสวงหาอิสรภาพชั่วคราว
ร็อค 'เอ็น' โรว์ เซอร์คัส
'ร็อค 'เอ็น' โรว์ เซอร์คัส' (อังกฤษ: Rock'n'Roll Circus) เป็นสตูดิโออัลบั้มภาษาญี่ปุ่นที่ 7 ของอายูมิ ฮามาซากิ ถูกเปิดเผยข้อมูลรายละเอียดอัลบั้มเมื่อวันที่ 17 มีนาคม พ.ศ. 2553 มีกำหนดวางจำหน่ายในวันที่ 14 เมษายน พ.ศ. 2553
เพลงทุกเพลงถูกประพันธ์เนื้อร้องโดย อายูมิ ฮามาซากิ
หมาป่านิวกินี
หมาป่านิวกินี (อังกฤษ: New Guinea singing dog, New Guinea highland dog; ชื่อย่อ: NGSD) หมาป่าชนิดหนึ่ง ที่มีรูปร่างหน้าตาคล้ายกับสุนัขบ้านมากที่สุด มีชื่อวิทยาศาสตร์ว่า "Canis lupus hallstromi" ในวงศ์สุนัข (Canidae)
มีรูปร่างของกะโหลกศีรษะเป็นรูปสี่เหลี่ยม มีส่วนสูง 13-16.5 นิ้ว น้ำหนักประมาณ 17-30 ปอนด์ มีขนสั้นและหนาแน่น มีขนสีน้ำตาลแดง ส่วนท้อง คอ หน้าอก และหางมีสีขาว มีฟันที่มีขนาดใหญ่และแข็งแรงกว่าสุนัขสายพันธุ์อื่น ๆ โดยเฉพาะฟันกรามบน
จากการศึกษาซากดึกดำบรรพ์ พบว่าหมาป่านิวกินีอาศัยอยู่บนเกาะนิวกินีมาตั้งแต่ยุคหินแล้ว โดยอยู่ร่วมกับชนพื้นเมืองเช่นเดียวกับสุนัขสายพันธุ์อื่น ๆ ทั่วโลก โดนมีอุปนิสัยฉลาด และเป็นมิตรกับมนุษย์
หมาป่านิวกินี มีจุดเด่นอีกประการคือ เสียงหอนที่แหลมสูงและหอนได้ต่อเนื่องเป็นเวลานานกว่าสุนัขสายพันธุ์อื่น จึงเป็นที่มาของชื่อในภาษาอังกฤษว่า "Singing Dog" (สุนัขร้องเพลง)
เป็นที่รู้จักครั้งแรกของชาวโลก ในทศวรรษที่ 50 เนื่องจากชาวตะวันตกที่เดินทางไปศึกษาสัตว์ป่าที่เซาเทิร์นไฮแลนส์ บนเกาะนิวกินี และได้รับรายงานจากการที่หมาป่านิวกินีไปฆ่าเป็ดไก่ของชาวบ้าน และได้รับการอนุกรมวิธาน โดยทีแรกให้ชื่อวิทยาศาสตร์ว่า "Canis hallstromi" แต่ได้มีการเปลี่ยนในภายหลัง โดยจัดให้เป็นชนิดย่อยว่า "hallstromi" ขณะที่ชื่อสกุลและชนิดใช้ว่า "Canis lupus" เช่นเดียวกับหมาป่าชนิดที่พบในยุโรป
หมาป่านิวกินี ถูกส่งไปสหรัฐอเมริกาครั้งแรกในปี ค.ศ. 1958 ที่สวนสัตว์ซานดิเอโก เป็นเพศเมีย ต่อมาสมาคมสุนัขสหราชอาณาจักร (United Kennel Club) ได้รับรองสายพันธุ์หมาป่านิวกินีนี้ลงในทะเบียนของสมาคม ในเดือนมกราคม ค.ศ. 1996 โดยหมาป่านิวกินีในที่เลี้ยงพบว่ามีอุปนิสัยฉลาด รักอิสระ มีนิสัยอ่อนโยน แต่ยังคงมีสัญชาตญาณสัตว์ป่าสูง สามารถป่ายปีนและขุดดินเก่ง สามารถหลบหนีจากกรงได้อย่างชาญฉลาด มีพฤติกรรมงับเหยื่อหรืออาหารอย่างแน่น ไม่ยอมปล่อยจนกว่าจะปลอดภัย การฝึกต้องอาศัยความละเอียดและอดทน หมาที่คุ้นเคยกับมนุษย์แล้วจะเป็นมิตรด้วย แต่จะพุ่งใส่หมาหรือสุนัขตัวอื่นที่ดุร้ายแม้ตัวจะใหญ่กว่า หรือคนแปลกหน้า และจะต่อสู้อย่างดุเดือด
สำหรับสถานะ หมาป่านิวกินีในธรรมชาตินับว่าหายากมาก ซึ่งทางสมาคมสุนัขสหราชอาณาจักรได้ให้เงินทุนสำหรับการอนุรักษ์สายพันธุ์
ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่านิวกินีและดิงโก ("C. l. dingo") ซึ่งพบเฉพาะในออสเตรเลียนั้นเป็นสายพันธุ์หมาป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้หมาป่าทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว
Nepenthes burbidgeae
Nepenthes burbidgeae หรือที่รู้จักกันในชื่อ painted pitcher plant หรือ Burbidge's Pitcher-Plant, เป็นหม้อข้าวหม้อแกงลิงที่มีการกระจายพันธุ์เป็นหย่อม ๆ รอบภูเขากีนาบาลู และใกล้กับภูเขาตัมบูยูกอน (Tambuyukon) ในรัฐซาบะฮ์, เกาะบอร์เนียว
"N. burbidgeae" เป็นไม้เลื้อยเป็นเถา ลำต้นยาว 15 ม.มีเส้นผ่าศูนย์กลางถึง 18 มม. ปล้องทรงกระบอกถึงเป็นเหลี่ยมเมื่อตัดขวาง ยาว 12 ซม.
ใบคล้ายแผ่นหนัง มีก้านใบ แผ่นใบรูปขอบขนาน อาจยาวถึง 40 ซม.กว้าง 10 ซม. ปลายแหลม สอบเรียวไปทางฐาน ก้านใบเป็นปีก ยาวถึง 15 ซม. และจับไว้แน่นกับลำต้น เป็นครีบสองปีกแคบ ๆ แผ่ไปถึงลำต้น มีเส้นใบตามยาว 3-4 เส้นแต่ด้านของเส้นกลางใบ เส้นใบแบบขนนกไม่ชัด สายดิ่งอาจยาวถึง 30 ซม.
หม้อใบกระจุกและหม้อล่างรูปกลมกึ่งกรวยหรือรูปกรวย "N. burbidgeae" ไม่เหมือนกับหม้อข้าวหม้อแกงลิงชนิดอื่น ตรงไม่มีคอคอดตรงกึ่งกลางหม้อ หม้อล่างมีขนาดใหญ่สูงถึง 25 ซม. กว้าง 10 ซม. มีปีกตะเข็บหนึ่งคู่ กว้าง 10 มม. วางตัวทอดยาวด้านหน้าของหม้อ มีต่อมหมวกขนาดเล็ก ปกคลุมผิวด้านในบริเวณครึ่งล่างของหม้อ ปากรูปกลมยกขึ้นไปทางด้านหลังสั้น ๆ เพอริสโตมแบนและแผ่ออก กว้าง 30 มม. ขอบในเรียบ มีฟันขนาดเล็กแยกกัน ฝารูปไข่ กว้าง 8 ซม. มีสันแยกกันและรยางค์รูปตะขอที่ผอวด้านล่าง มีเดือยเดี่ยว (ยาว ≤12 มม.) ที่ฐานฝา
หม้อบนจะคล้ายกับหม้อล่าง แม้แต่สีก็คล้ายกัน แต่มีขนาดเล็กกว่า สูงเพียง 13 ซม. กว้าง 7 ซม. เป็นรูปกรวยด้านล่างและเป็นทรงกลมในด้านบน ปีกด้านหน้าหม้อจะลดรูปลงเหลือแค่สัน
"N. burbidgeae" มีช่อดอกแบบช่อกระจะ ก้านช่อดอกยาวถึง 25 ซม.ขณะที่แกนกลางยาว 30 ซม. หนึ่งก้านดอกอาจมี 1-2 ดอก ยาว 15 มม. กลีบเลี้ยงรูปไข่ ยาว 5 มม.
เกือบทุกส่วนปกคลุมด้วยขนสั้นหร็อมแหร็ม ขอบแผ่นใบมีขนสีน้ำตาล ตรง ยาว 3 มม.
"N. burbidgeae" มีการกระจายพันธุ์ที่แคบ จึงไม่มีหน่วยอนุกรมวิธานต่ำกว่าระดับชนิดแจกแจงไว้
ภูเขาไฟเซนต์เฮเลนส์
ภูเขาไฟเซนต์เฮเลนส์ หรือ เมานต์เซนต์เฮเลนส์ () เป็นภูเขาไฟมีพลังประเภทกรวยสลับชั้น ตั้งอยู่ในสกามาเนียเคาน์ตี รัฐวอชิงตัน สหรัฐอเมริกาในฝั่งตะวันตกเฉียงเหนือของแปซิฟิก ห่างจากเมืองซีแอตเทิลไปทางใต้ 154 กิโลเมตร และห่างจากเมืองพอร์ตแลนด์ไปทางตะวันออกเฉียงเหนือ 80 กิโลเมตร ภูเขาไฟเซนต์เฮเลนส์ได้ชื่อจากนักการทูตชาวอังกฤษ ลอร์ดเซนต์เฮเลนส์ คู่หูของนักสำรวจ จอร์จ แวนคูเวอร์ ที่สำรวจพื้นที่ในบริเวณนั้นตั้งแต่ปลายคริสต์วรรษที่ 18 ภูเขาไฟลูกนี้ตั้งอยู่ในเทือกเขาคาสเคด ซึ่งเป็นส่วนหนึ่งของแนวภูเขาไฟคาสเคด ส่วนหนึ่งของวงแหวนแห่งไฟ ซึ่งมีภูเขาไฟมีพลังตั้งอยู่กว่า 160 ลูก ภูเขาไฟลูกนี้เป็นที่รู้จักกันดีจากการระเบิดและการพ่นเถ้าถ่านออกมา
ภูเขาไฟเซนต์เฮเลนส์โด่งดังมากที่สุดจากการระเบิดครั้งรุนแรง ในวันที่ 18 พฤษภาคม ค.ศ. 1980 (พ.ศ. 2523) เมื่อเวลา 08:32 น. ตามเวลาท้องถิ่น (เขตเวลาแปซิฟิก) ซึ่งเป็นเหตุการณ์ภัยพิบัติทางภูเขาไฟที่ทำให้มีผู้เสียชีวิตมากที่สุด และก่อให้เกิดความเสียหายทางเศรษฐกิจมากที่สุดในประวัติศาสตร์สหรัฐอเมริกา มีผู้เสียชีวิตในครั้งนั้น 57 ราย บ้านเรือน 250 หลัง สะพาน 47 แห่ง ทางรถไฟยาว 24 กิโลเมตร และทางหลวงยาว 298 กิโลเมตรถูกทำลาย การระเบิดทำให้เกิดแผ่นดินถล่มขนาดใหญ่ ลดความสูงของยอดเขาจาก 2,950 เมตร เหลือ 2,550 เมตร และปล่องภูเขาไฟเปลี่ยนรูปกลายเป็นรูปคล้ายเกือกม้า แผ่นดินที่ถล่มลงมามีปริมาตรมากกว่า 2.9 ลูกบาศก์กิโลเมตร หลังจากนั้นได้มีการก่อตั้งอนุสาวรีย์แห่งชาติภูเขาไฟเซนต์เฮเลนส์ ขึ้นมา เพื่อปกป้อง อนุรักษ์ภูเขาไฟ และให้เป็นที่ศึกษาทางวิทยาศาสตร์เกี่ยวกับภูเขาไฟ
เช่นเดียวกันภูเขาไฟส่วนใหญ่ในเทือกเขาคาสเคด ภูเขาไฟเซนต์เฮเลนส์มีลักษณะเป็นกรวยปะทุ ประกอบด้วยหินลาวา แบ่งชั้นด้วยเถ้า หินพัมมิซ และหินตะกอนอื่น ๆ ภูเขาประกอบด้วยชั้นของหินบะซอลต์ และหินแอนดีไซท์ ผ่านโดมลาวาที่เป็นหินเดไซท์โป่งออกมา โดยโดมหินเดไซท์ที่ใหญ่ที่สุดก่อตัวใกล้กับยอดเขา และโดมขนาดเล็กกว่าคือ โดมโกทร็อกส์ ตั้งอยู่ข้างภูเขาไฟทางตอนเหนือ ซึ่งโดมทั้งสองแห่งนี้ถูกทำลายไปจากการระเบิดเมื่อ ค.ศ. 1980
ปรียาดา สิทธาไชย
ปรียาดา สิทธาไชย (ชื่อเดิมซ พิมพ์นิภา จิตตธีรโรจน์) เกิดวันที่ 29 พฤศจิกายน พ.ศ. 2531 เป็นนักแสดงชาวไทย สำเร็จการศึกษาระดับมัธยมศึกษาที่โรงเรียนเตรียมอุดมศึกษาน้อมเกล้า และระดับอุดมศึกษาที่คณะนิเทศศาสตร์ มหาวิทยาลัยกรุงเทพ สาขาภาพยนตร์ แก้มบุ๋มเป็นบุตรสาวคนโตของคุณ ไชยกร สิทธาไชย ซึ่งเป็นนักแสดง และมีน้องชาย 1 คน แก้มบุ๋มใช้ชื่อใหม่คือ ปรียาดา ครั้งแรกในละคร เสน่หาสัญญาแค้น ปัจจุบันแก้มบุ๋ม เป็นทั้งนักแสดงและ Beauty Blogger บนช่องทาง Social ของเธอเอง สามารถติดตามเฟซบุ๊กอัปเดตชีวิตได้ที่ Facebook : Kambum Ps
สกินวอล์กเกอร์
สกินวอร์กเกอร์ () เป็นความเชื่อพื้นเมืองของอินเดียแดง ซึ่งเป็นชนพื้นเมืองของอเมริกาเหนือ เช่น เผ่านาวาโฮ สกินวอร์กเกอร์ คือ มนุษย์ที่กลายร่างเป็นสัตว์ป่าที่ดุร้าย เช่น หมาป่า, ไคโยตี้ หรือ หมีกริซลีย์ ด้วยอำนาจของเวทมนตร์หรือคำสาป หรือในพิธีกรรมที่เอาหนังสัตว์มาสวมใส่ (ซึ่งเป็นที่มาของชื่อ สกินวอร์กเกอร์--"หนังเดินได้") ซึ่งผู้ที่กลายเป็นสกินวอร์กเกอร์อาจกลายเป็นสัตว์ป่าไปทั้งตัวหรือครึ่งคนครึ่งสัตว์ก็ได้
สกินวอร์กเกอร์ เป็นปีศาจที่ดุร้าย เข้าทำร้ายและฆ่าสัตว์เลี้ยงต่าง ๆ รวมถึงมนุษย์ด้วย สกินวอร์กเกอร์สามารถเคลื่อนไหวด้วยความรวดเร็ว หลบซ่อนตัวเก่ง มีพละกำลังมาก และยังสามารถเลียนเสียงของผู้คนที่เหยื่อรักหรือผูกพันได้อีกด้วยเพื่อลวงไปสังหาร
เรื่องราวของสกินวอร์กเกอร์คล้ายคลึงกับความเชื่อเรื่องมนุษย์หมาป่าในยุโรป หรือความเชื่อของไวกิ้ง ที่เชื่อว่ามนุษย์บางคนอาจกลายร่างเป็นสัตว์ป่าที่ดุร้ายเพื่อเข้าสังหารข้าศึกหรือศัตรูได้ด้วย
นอกจากนี้แล้ว ทางทิศตะวันออกเฉียงใต้ของเมืองบัลลาร์ด รัฐยูทาห์ มีพื้นที่ขนาด 480 เอเคอร์ (1.9 ตารางกิโลเมตร) ที่ถูกเรียกว่า "ไร่สกินวอร์กเกอร์" (Skinwalker ranch) เป็นพื้นที่ ๆ เชื่อว่ามีปรากฏการณ์เกี่ยวกับยูเอฟโอ
สกินวอร์กเกอร์ถูกอ้างอิงในวัฒนธรรมสมัยนิยมต่าง ๆ เช่น ในภาพยนตร์ฮอลลีวู้ดเรื่อง "Skinwalkers" ในปี ค.ศ. 2006 หรือในสารคดีของดิสคัฟเวอรี่ แชนนอลชุด "Lost Tapes" ในชื่อตอน "Skinwalker" ในปี ค.ศ. 2009 (ในประเทศไทยออกอากาศทางทรูวิชั่นส์ในกลางปีเดียวกัน) เป็นต้น
หมาจิ้งจอกหูค้างคาว
หมาจิ้งจอกหูค้างคาว () เป็นสัตว์กินเนื้อในวงศ์ Canidae มีชื่อวิทยาศาสตร์ว่า "Otocyon megalotis" เป็นสิ่งมีชีวิตเพียงชนิดเดียวในสกุล "Otocyon" ที่ยังคงดำรงเผ่าพันธุ์
มีถิ่นกำเนิดในตอนใต้ของทวีปแอฟริกาและแอฟริกาตะวันออก ชอบอยู่เป็นฝูง อาศัยอยู่ในทุ่งหญ้าสะวันนา มีลำตัวสีน้ำตาลเทา ยกเว้นขาทั้ง 4 ข้าง, ส่วนหน้าของใบหน้า, ปลายหาง และใบหูเป็นสีดำ เป็นหมาจิ้งจอกที่มีขนาดเล็ก อุปนิสัยไม่ดุร้าย มีความยาวตั้งแต่หัวจรดปลายหางประมาณ 55 เซนติเมตร น้ำหนักเต็มที่ประมาณ 3-5 กิโลกรัม
มีจุดเด่นอยู่ที่ใบหูที่ยาวใหญ่ถึง 13 เซนติเมตร รูปร่างคล้ายค้างคาวอันเป็นที่มาของชื่อ ซึ่งเป็นที่รวมของเส้นเลือดต่าง ๆ ช่วยระบายความร้อน และทำให้มีประสาทการรับฟังอย่างดีเยี่ยม จนสามารถฟังได้แม้กระทั่งเสียงคลานของแมลง โดยอาศัยอยู่รวมกันเป็นฝูงเล็ก ๆ ประมาณ 2-6 ตัว ในโพรงดิน นอกจากนี้แล้วยังมีฟันและกรามที่แตกต่างไปจากสุนัขชนิดอื่น ๆ คือ สุนัขทั่วไปจะมีฟันกรามบน 2 ซี่ และกรามล่าง 3 ซี่ แต่หมาจิ้งจอกหูค้างคาวมีฟันกรามบน 3 ซี่ และกรามล่าง 4 ซี่ และสามารถขยับกรามได้อย่างรวดเร็วเพื่อเคี้ยวแมลงได้อีกต่างหาก ออกหากินในเวลากลางคืน ในฤดูหนาวจะหากินในเวลากลางวัน โดยกินแมลงจำพวกปลวกเป็นอาหารหลัก และสัตว์ฟันแทะ รวมถึงผลไม้บางชนิด โตเต็มวัยเมื่ออายุได้ 7-9 เดือน มีฤดูผสมพันธุ์ในฤดูหนาว ออกลูกครั้งละ 2-5 ตัว แม่หมาจิ้งจอกหูค้างคาวจะเลี้ยงลูกนานราว 15 สัปดาห์
แบ่งออกเป็น 2 ชนิดย่อย คือสำหรับในประเทศไทย หมาจิ้งจอกหูค้างคาวมีเลี้ยงในสวนสัตว์ดุสิต, เชียงใหม่ไนท์ซาฟารี ซึ่งหมาจิ้งจอกหูค้างคาวที่เลี้ยงอยู่นี้ได้ผสมพันธุ์และออกลูกในที่เลี้ยงด้วย โดยพ่อพันธุ์และแม่พันธุ์นำเข้ามาจากแอฟริกาใต้เมื่อกลางปี พ.ศ. 2552
พระเจ้ากึนกูซู
พระเจ้ากึนกูซู (Geun-gusu-wang) (r. 375-384)กษัตริย์องค์ที่ 14 แห่งอาณาจักรแพกเจหนึ่งในสามก๊กแห่งเกาหลี เป็นพระราชโอรสของพระเจ้ากึนโชโก กษัตริย์พระองค์ที่ 13 และเป็นพระราชบิดาของพระเจ้าชิมนยูกษัตริย์พระองค์ที่ 15 และพระเจ้าจินซากษัตริย์พระองค์ที่ 16
ในปี ค.ศ. 369 องค์ชายรัชทายาทกึนกูซูได้นำทัพบุกอาณาจักรโกคูรยอ โดยบุกเมืองเปียงยางและเมืองซูกุกซอง ในปี ค.ศ. 371 ได้สังหารพระเจ้าโกกุกวอนแห่งอาณาจักรโกคูรยอ ทำการกวาดต้อนชาวโกคูรยอจำนวน 5,000 คนมายังอาณาจักรแพกเจ
พระเจ้ากึนกูซูทรงสืบต่องานของพระราชบิดา โดยสานสัมพันธ์กับ จินโกโด ขุนนางใหญ่ของอาณาจักรแพกเจ และทรงอภิเสกกับธิดาของจินโกโด คือ พระมเหสีอาอี
ในรัชสมัยพระเจ้ากึนกูซูนั้นอาณาจักรแพกเจได้สร้างสัมพันธ์กับอาณาจักรนังนังและเผ่ามายองเพื่อจะได้โจมตีอาณาจักรโกคูรยอ และในปี ค.ศ. 377 พระเจ้ากึนกูซูได้นำทัพไปบุกเมืองเปียงยางกวาดต้อนชาวโกคูรยอ จำนวน 30,000 คนมาที่ อาณาจักรแพกเจ
อาณาจักรแพกเจในขณะนั้นเรืองอำนาจอย่างมากในคาบสมุทรเกาหลี โดยเจริญสัมพันธไมตรีกับประเทศจีนและประเทศญี่ปุ่น โดยการส่งทูตไปยังอาณาจักรยามาโตของญี่ปุ่นเพื่อเผยแพร่พระพุทธศาสนาและลัทธิขงจื๊อ
พระเจ้ากึนกูซู สิ้นพระชนม์เมื่อปี ค.ศ. 384 ที่พระราชวังอาณาจักรแพกเจ องค์ชายชิมนยูพระราชโอรสองค์โตซึ่งดำรงตำแหน่งมกุฎราชกุมารแห่งอาณาจักรแพกเจจึงขึ้นครองราชย์เป็นพระเจ้าชิมนยู
ทรี.ทู.วัน
ทรี.ทู.วัน () เป็นกลุ่มศิลปินฮิปฮอปจากค่าย Kamikaze ได้ย้ายไปอยู่ค่าย Yes Music ในสังกัดอาร์เอส มีสมาชิกจำนวน 3 คน ประกอบไปด้วย ผู้ชาย 2 คน และ ผู้หญิง 1 คน และปัจจุบัน วงนี้ได้ปิดตัวลงไปเรียบร้อยแล้ว
ทรี.ทู.วัน เป็นศิลปินรุ่นที่ 2 จากค่ายกามิกาเซ่ โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ ในเดือน มีนาคม พ.ศ. 2553 ในเพลง "KamiKaze Wave" ก่อนที่จะปล่อยจะปล่อยซิงเกิลแรกของวง "เขย่า (3.2.1 Shake it ah!)" ในเดือนเมษายน ปีเดียวกัน ก่อนแจ้งเกิดอย่างเต็มตัวกับซิงเกิลที่ 2 "แค่ที่รัก (My boo)" ในเดือนมิถุนายน พร้อมกับเปิดตัวในคอนเสิร์ต "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดียมหัวหมาก ตามด้วยเพลง ไม่มีใครผ่านมาทางนี้และ ไม่ต้องให้ทั้งโลกรักเรา ต่อมาก็เป็นเพลงฮิตพอๆกัน คือ "มีอีกไหม (want more shawty)" พฤษภาคม พ.ศ. 2554 หลังจากนั้นได้ออกอัลบั้มใหม่ มีชื่อว่า Dirty ซึ่งเปิดตัวด้วยซิงเกิลแรก "Dirty Party" และ "ปล่อยให้ผ่านพัดไป" ในปี พ.ศ. 2556 ได้ออกอัลบั้มใหม่ โดยใช้ชื่อว่า มันDay เปิดตัวซิงเกิลแรก ชื่อว่า รักต้องเปิด (แน่นอก) [Splash Out] โดยได้นักร้องลูกทุ่งสาวสุดฮอตที่ได้รับฉายาว่า สั้นเสมอหู อย่าง ใบเตย อาร์-สยาม มาร่วมฟีตเจอร์ริงอีกด้วย ซึ่งเป็นกระแสยอดนิยมในยูทูปโดยเปิดตัวยอดวิวสูงถึง 3 แสน 5 หมื่นวิว และ ใช้เวลาเพียงแค่ 2 วันยอดวิวสูงถึง 1 ล้านวิว ซึ่งในขณะนี้มียอดเข้าชมกว่า 100 ล้านครั้ง และในเพลงต่อมา ที่มีชื่อว่า "เธอมีเขา (White Flag)" ซึ่งก็สร้างกระแสได้ดีอยู่พอสมควร มียอดวิวในยูทูป กว่า 30 ล้านวิว จากนั้น ในวันที่ 5 มี.ค. 2014 ได้ปล่อยเพลง
"Me Too" ออกมาซึ่งก็ได้กระแสตอบรับดีเหมือนกัน และซิงเกิลล่าสุด ของ 3.2.1 เพลงนี้มีชื่อว่า ไชโย (Cheers!) เป็นเพลงสุดมันส์ให้ทุกคนได้เต้นกันกระจาย โดยเพลงมีเนื้อหาแฝงด้วยความหมายที่ดีอีกด้วย ปี 2558 3.2.1 ได้ย้ายค่ายไป ค่าย Yes Music ในสังกัดอาร์เอส เพื่อเปลี่ยนลุคโตขึ้นกว่าเดิมและแนวเพลง
และเมื่อวันที่ 11 กุมภาพันธ์ 2559 กวินได้สัมภาษณ์กับหนังสือพิมพ์ ดาราเดลี่ กับข่าวลือต่าง ๆ ที่ออกมาก่อนหน้านี้ พร้อมเปิดใจว่า ตนมีปัญหากับเพื่อนในวงจริง และบอกว่าตนได้หมดสัญญาไปเป็นที่เรียบร้อยแล้ว ทางด้านทีเจก็ได้สัมภาษณ์กับหนังสือพิมพ์ ดาราเดลี่กับประเด็นดังกล่าว พร้อมบอกว่าตนจะไม่ต่อสัญญา เพราะเพื่อนในวงไม่มีใครต่อสัญญาเหมือนกัน และวันต่อมา ป็อบบี้ ได้สัมภาษณ์กับหนังสือพิมพ์ดังกล่าวว่า ตนรู้สึกเซ็งกับเรื่องราวนี้ และบอกว่าอยากให้เคลียร์กัน พร้อมบอกว่า ส่วนสัญญาตนได้ไปคุยกับผู้ใหญ่ในค่ายแล้ว แต่ยังคงรับงานละครอยู่เหมือนเดิม
ปัจจุบัน ทีเจ อดีต สมาชิก 3.2.1 ไม่ต่อสัญญากับอาร์เอส ปัจจุบันเป็นศิลปินเดี่ยวและเป็นศิลปินอิสระ ทำเพลงเอง ใช้ชื่อใหม่ว่า UrboyTJ ส่วนป็อปปี้ปัจจุบันได้ออกจากวงการไป ผันตัวไปเป็นแอร์โฮสเตส และ กวินท์ เข้ารับราชการทหาร 2 ปี (ทหารเกณฑ์) สังกัดกองพันทหารราบ มณฑลทหารบกที่ 11 และ กำลังมีผลงานเพลงกับ ชิน ชินวุฒ และปัจจุบันกวิน เป็นศิลปินเดี่ยวภายใต้สังกัดใหม่ ค่ายDemo Lab
ชัยเดช นารายณ์มหาราช
ชัยเดช นารายณ์มหาราช สถิติการชก 3 ครั้ง แพ้ 3
เคนจิ โยเนกุระ
เคนจิ โยเนกุระ (Kenji Yonekura) นักมวยสากลชาวญี่ปุ่น เกิดเมื่อ 25 พฤษภาคม พ.ศ. 2477 ที่เมืองฟูกูโอกะ ประเทศญี่ปุ่น สถิติการชก 24 ครั้ง ชนะ 13 (น็อค 1) เสมอ 1 แพ้ 10
พระเจ้าชิมนยู
พระเจ้าชิมนยู (Chimnyu-wang) (?-385, r. 384-385)กษัตริย์องค์ที่ 15 แห่งอาณาจักรแพกเจหนึ่งในสามก๊กแห่งเกาหลี พระองค์เป็นพระราชโอรสองค์โตของพระเจ้ากึนกูซูกับพระมเหสีอาอี พระองค์เป็นกษัตริย์ที่นับถือพระพุทธศาสนาอย่างมาก
ในปี ค.ศ. 384 หลังจากพระราชบิดาของพระองค์พระเจ้ากึนกูซูเสด็จสวรรคต องค์ชายมกุฎราชกุมารชิมนยูจึงขึ้นครองราชย์เป็นพระเจ้าชิมนยูแห่งอาณาจักรแพกเจ พระองค์ทรงส่งบรรณาการไปยังอาณาจักรจินที่ปกครองประเทศจีน
ในปี ค.ศ. 384 พระสงฆ์องค์หนึ่งซึ่งเดินทางมาจากประเทศอินเดีย นามว่า มาลัยนันทะ ซึ่งเดินทางมาจากอาณาจักรจิน ขอเข้าเฝ้าพระเจ้าชิมนยูที่พระราชวังฮันซาน พระเจ้าชิมยูทรงต้อนรับอย่างดีแล้วพระองค์ก็ทรงเลื่อมใสในพระพุทธศาสนาอย่างมากทรงประกาศให้เป็นศาสนาประจำอาณาจักร ในปี ค.ศ. 385 พระองค์ทรงสั่งให้สร้างวัดขึ้นในเมืองฮันซานจำนวน 10 วัด และให้มีการบวชเป็นพระภิกษุครั้งแรกในอาณาจักรแพกเจ
การ์โลส อัลเบร์โต โรดรีเกซ
การ์โลส อัลเบร์โต โรดรีเกซ () นักมวยสากลชาวเวเนซุเอลา เกิดเมื่อ 20 ธันวาคม พ.ศ. 2504 ที่ โบลิวาร์ สถิติการชก 29 ครั้ง ชนะ 18 (น็อค 16) แพ้ 11
เฟลิกซ์ นารันโจ
เฟลิกซ์ นารันโจ (Felix Naranjo) นักมวยสากลชาวโคลัมเบีย เกิดเมื่อ 17 พฤศจิกายน พ.ศ. 2515 สถิติการชก 17 ครั้ง ชนะ 13 (น็อค 7) เสมอ 2 แพ้ 2
กษัตริยา
กษัตริยา เป็นละครโทรทัศน์อิงประวัติศาสตร์ในสมัยกรุงศรีอยุธยา ช่วงสมเด็จพระมหาจักรพรรดิ (พระเทียรราชา) เมื่อสมเด็จพระสุริโยทัย พระชายา สิ้นพระชนม์ในการยุทธหัตถีกับพม่า จนถึงการกอบกู้เอกราชของสมเด็จพระนเรศวรมหาราช โดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นองค์นำแสดงในบทพระวิสุทธิกษัตรีย์ มีความยาวในการออกอากาศถึง 260 ตอน โดยแบ่งเป็น 2 ภาค คือ ภาค ""กษัตริยา"" เป็นเรื่องราวของพระวิสุทธิกษัตรีย์ และพระสุพรรณกัลยา และภาค ""อธิราชา"" หรือ มหาราชกู้แผ่นดิน เป็นเรื่องราวของสมเด็จพระนเรศวรมหาราช โดยเป็นละครที่สร้างขึ้นเพื่อเฉลิมพระเกียรติแด่สมเด็จพระนางเจ้าฯ พระบรมราชินีนาถ เนื่องในวโรกาสเจริญพระชนมพรรษาครบ 6 รอบ จากโครงเรื่องของทมยันตี ผลิตโดย กันตนา ออกอากาศทางสถานีวิทยุโทรทัศน์กองทัพบกช่อง 5 ตั้งแต่เดือนกุมภาพันธ์ พ.ศ. 2546 ถึง กุมภาพันธ์ พ.ศ. 2547 โดยเป็นละครโทรทัศน์เรื่องแรกที่ใช้โรงถ่าย กันตนา มูฟวี่ ทาวน์ ศาลายา จังหวัดนครปฐม ด้วยงบประมาณการสร้างละครถึง 300 ล้านบาท
เดือนพฤศจิกายน พ.ศ. 2553 ได้นำละครเรื่องนี้มาออกอากาศซ้ำ ทางสถานีโทรทัศน์เคเบิลและดาวเทียม มิราเคิล ของกันตนา
ตำนานเมืองความประจวบลินคอล์น–เคนเนดี
ความเหมือนกันระหว่างประธานาธิบดีลินคอล์นและเคนเนดี เป็นรายการเปรียบเทียบความเหมือนกันระหว่างประธานาธิบดีที่ยอดเยี่ยมในอันดับต้นๆ ของประวัติศาสตร์สหรัฐอเมริกา 2 ท่าน คือ อับราฮัม ลิงคอล์น ประธานาธิบดีคนที่ 16 แห่งสหรัฐอเมริกา และ จอห์น เอฟ. เคนเนดี ประธานาธิบดีคนที่ 35 แห่งสหรัฐอเมริกา ซึ่งถูกเผยแพร่เป็นครั้งแรกในปี ค.ศ. 1964 หลังจากเกิดเหตุการณ์การลอบสังหารจอห์น เอฟ. เคนเนดี 1 ปี โดยเปรียบเทียบให้เห็นความเหมือนกันระหว่างประธานาธิบดี 2 ท่านดังกล่าว ตั้งแต่เส้นทางทางการเมือง การทำงานในฐานะประธานาธิบดี ไปจนถึงการลอบสังหาร โดยประเด็นสำคัญที่ถูกหยิบยกมาเป็นข้อเปรียบเทียบมีดังนี้
หลังจากมีบทความเกี่ยวกับความเหมือนดังกล่าวเผยแพร่สู่สาธารณะ หลายคนต่างตกตะลึง บ้างก็กล่าวว่าเป็นอาถรรพณ์จากชนเผ่าดั้งเดิมที่ถูกอเมริกันชนเบียดเบียนในยุคบุกเบิก แต่ก็มีบทวิพากษ์วิจารณ์ถึงเหตุผลที่อาจลบล้างบางข้อได้ เช่น
แต่กระนั้น ต้องเป็นวิจารณญาณของบุคคลในการเชื่อ
แฝดสยาม (สารคดี)
แฝดสยาม เป็นรายการโทรทัศน์ประเภทสารคดีกึ่งละครเรื่องยาว (Docu-drama) ความยาว 26 ตอน ผลิตโดย กันตนา โดยนำเสนอชีวประวัติของ อิน-จัน แฝดสยามที่มีตัวติดกันทางส่วนหน้าอก ในช่วงปี พ.ศ. 2354 - พ.ศ. 2417 ออกอากาศครั้งแรกทางช่อง 7 สี ตั้งแต่วันที่ 7 มีนาคม พ.ศ. 2534 ในโอกาสที่แฝดอิน-จัน มีอายุ 180 ปี โดยออกอากาศทุกวันพฤหัสบดี(ภายหลังเปลี่ยนเป็นวันจันทร์) เวลา 18.30-19.00 น. โดยมี ประดิษฐ์ กัลย์จาฤก เป็นผู้ดำเนินรายการในสตูดิโอกันตนา ส่วนพิธีกรภาคสนามจะทำหน้าที่ค้นหาร่องรอยของแฝดสยาม ได้แก่ รศ.ธงทอง จันทรางศุ, นัฏฐา ลอยด์ เป็นผู้ค้นหาร่องรอยในสหรัฐอเมริกา และ ดวงดาว จารุจินดา เป็นผู้ค้นหาร่องรอยในประเทศไทย เขียนบทโทรทัศน์โดย อริยา จินตพานิชการ สำหรับผู้ที่รับบทอิน-จัน ในละคร ตัวจริงเป็นฝาแฝดที่มีอาชีพมัคคุเทศก์
ในปี พ.ศ. 2553 ได้มีการนำสารคดีชุดนี้มาฉายอีกครั้ง ทาง มิราเคิล ในเครือ ไลฟ์ ทีวี ช่วงเดือนมีนาคม ถึงกลางเดือนเมษายน ทุกวันอังคารถึงวันศุกร์ เวลา 16.00-16.30 น. และออกอากาศซ้ำอีก 3 ครั้งจนกว่าจะเปลี่ยนตอน
พระจันทร์ลายพยัคฆ์
พระจันทร์ลายพยัคฆ์ เป็นละครโทรทัศน์ไทย ที่สร้างโดย ณพุทธ สุศรี ออกอากาศทุกวันพุธ - พฤหัสบดี เวลาประมาณ 20.30 - 22.30 น. ในปี พ.ศ. 2553 และออกอากาศอีกครั้งวันที่ 12 มีนาคม พ.ศ. 2556 ทุกวันจันทร์ - วันพฤหัสฯ เวลา 13.00 - 14.55 น. และ วันศุกร์ 13.00 - 14.30 น. เป็นเรื่องราวของเพื่อนหญิงคู่ที่แอบไปชอบผู้ชายคนเดียวกัน จนถึงกับจะต้องหันมาฆ่ากันเอง ดั่งคำพูดที่ว่า "ระหว่างผู้หญิงกับผู้หญิง แท้จริงไม่มีคำว่ามิตรสหาย"
พระจันทร์ลายพยัคฆ์ กำกับการแสดงโดย กฤษฎา เตชะนิโลบล โดยบริษัท โพลีพลัส เอ็นเตอร์เทนเมนต์ ละครเรื่องนี้เปิดตัวด้วยเรตติ้ง 14 ตอนจบได้ 20 เป็นละครที่มีเรตติ้งสูงที่สุดอันดับ 3 ประจำปี พ.ศ. 2553 ละครมีเรตติ้งเฉลี่ยตลอดทั้งเรื่องที่ 15.58
เพลงเปิด
เพลงปิด
การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 17 กุมภาพันธ์ พ.ศ. 2553 - 5 พฤษภาคม พ.ศ. 2553) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่
หุ่นเหล็กหมายเลข 17
หุ่นเหล็กหมายเลข 17 ชื่อภาษาไทยของซีรีส์ญี่ปุ่นชุด 大鉄人１７ (ญี่ปุ่น: 大鉄人１７,โรมะจิ: Daitetsujin Wan-Sebun, อังกฤษ: Daitetsujin 17) เป็นภาพยนตร์ซีรีส์สำหรับเด็กแนวโทคุซัทสึ ออกฉายใน 18 มีนาคม-11 พฤศจิกายน พ.ศ. 2520 ทุกวันศุกร์ ในเวลา 19.00 น.-19.30 น. ทางช่อง TBS สร้างสรรค์โดย โชทาโร่ อิชิโนะโมะริ ผู้สร้างคาเมนไรเดอร์ และผลิตโดย บริษัทโตเอะ เคยฉายในประเทศไทยทางช่อง 7 ในเวลา 10.00 น.-10.30 น. ทุกวันเสาร์ ในชื่อว่า "หุ่นเหล็กหมายเลข 17" มีทั้งหมด 35 ตอน
หุ่นเหล็กหมายเลข 17 เป็นเรื่องราวความผูกพันของหุ่นยนต์ยักษ์ที่ชื่อ วัน-เซเว่น (17) ที่ถูกสร้างขึ้นโดย กับเด็กชายที่ชื่อ ซาบุโร่ โดยผ่านการติดต่อกันทางหมวกเหล็ก วัน-เซเว่นไม่สามารถพูดได้ แต่ใช้การสื่อสารผ่านทางสายตา โดยวันเซเว่นต้องต่อสู้กับหุ่นยนต์ของเหล่าร้ายที่ผลิตตัวเองขึ้นมา โดยมีหุ่นเหล็กหมายเลข 18 ซึ่งเป็นน้องชายรวมอยู่ด้วย
ในตอนสุดท้าย วัน-เซเว่นต้องสละชีวิตตัวเองพร้อมกับหัวหน้าเหล่าร้าย
ซีรีส์ชุดนี้ได้ถูกฉายในสหรัฐอเมริกาในปี พ.ศ. 2525 โดยใช้ชื่อชุดว่า "The Defenders and the Great Brain" และ "Brain 17"
ดร.ซาฮาระ ประดิษฐ์ซูเปอร์คอมพิวเตอร์ เพื่อปกป้องมนุษยชาติจากภัยพิบัติต่าง ๆ และรักษาสิ่งแวดล้อมจากสิ่งต่าง ๆ ที่สร้างขึ้น แต่ระหว่างนั้นสมองคอมพิวเตอร์ได้เปลี่ยนเป็นสมองที่เน้นการทำลายมนุษย์และโลก เพื่อต่อต้านมหันตภัยดังกล่าว จึงได้สร้างหุ่นยนต์ยักษ์ชื่อ วัน-เซเว่น (17) เพื่อมาต่อต้านความชั่วร้ายดั่งกล่าว
แฝดสยาม (แก้ความกำกวม)
แฝดสยาม () สามารถหมายถึง
แฮตตี แม็กแดเนียล
แฮตตี แม็กแดเนียล () (10 มิถุนายน ค.ศ. 1895 - 26 ตุลาคม ค.ศ. 1952) เป็นนักแสดงชาวอเมริกัน และถือเป็นชาวแอฟริกัน-อเมริกันคนแรกที่ได้รับรางวัลออสการ์ ไม่ว่าจะในสาขาใด ๆ เธอได้รับรางวัลนักแสดงสมทบยอดเยี่ยมจากบทบาท แมมมี ใน "Gone with the Wind" (1939)
แม็กแดเนียล ยังเป็นนักร้อง-นักแต่งเพลงอาชีพ ดาราตลก นักแสดงละครเวที นักแสดงละครวิทยุ และดาราโทรทัศน์ เธอยังถือเป็นหญิงชาวแอฟริกัน-อเมริกันคนแรกที่ร้องเพลงบนวิทยุอเมริกัน ในอาชีพการทำงานของเธอ แม็กแดเนียลมีผลงานแสดงภาพยนตร์ 300 เรื่อง ถึงแม้ว่าเธอยังได้รับเครดิตเพียง 80 เรื่อง เธอยังได้รับความนับถือในสังคมธุรกิจชาวแอฟริกันอเมริกัน ในความเอื้อเฟื้อ ความดีเลิศและเสน่ห์
แม็กแดเนียลมีชื่อบนดวงดาวบนฮอลลีวูดวอล์กออฟเฟม ในฮอลลีวูด 2 ดวงดาว โดยดวงดาวหนึ่งสำหรับวิทยุ อยู่บน 6933 ฮอลลีวูดบูเลวาร์ด อีกดวงดาวสำหรับภาพยนตร์ อยู่ที่ 1719 ไวน์สตรีท และในปี 1975 เธอมีชื่ออยู่ในแบล็กฟิล์มเมกเกอร์สฮอลออฟเฟม และในปี 2006 เธอมีผู้ชนะรางวัลออสการ์ผิวดำคนแรกที่ได้รับเกียรติให้มีภาพอยู่บนแสตมป์อเมริกัน
มานะ
มานะ ๙หมายถึงความยึดถือ อันเกิดจากการปรุงแต่ง คือราคะ(การให้ค่า ตีราคา)ว่าสิ่งต่างๆหยาบ ประณีต หรือเสมอ ทั้งที่สิ่งทั้งปวงเป็นเช่นนั้นเอง (ตถตา)ดับไปได้ด้วยการมองทุกสรรพสิ่งเป็นดุจความว่าง(สุญญตา)การสิ้นไปของมานะเรียกอีกอย่างหนึ่ง ว่า วิราคะอีกอย่างหนึ่งเป็นกิเลสชั้นละเอียด เป็นทั้งอนุสัยกิเลส และ สังโยชน์ ๑๐
หนังสือแบบเรียนนักธรรมโท
ราชวงศ์โซกู
ราชวงศ์โซกู เป็นพระราชวงศ์หนึ่งในทวีปยุโรป ที่ก่อตั้งโดยโซกู ปาชา ข้าราชการระดับสูงของออตโตมันที่อพยพเข้ามาปกครองเขตแคว้นมัท เขตดินแดนประเทศแอลเบเนียในปัจจุบันในช่วงคริสต์ศตวรรษที่ 15 โดยทำหน้าที่ปกครองแคว้นมัทในฐานะเมืองขึ้นของจักรวรรดิออตโตมัน การสืบทอดตำแหน่งผู้ปกครองแคว้นมัท จึงตกอยู่ภายใต้การปกครองของตระกูลโซกูตลอดมา และมีพระราชวังประจำตระกูลคือ พระราชวังบูร์กาเยท (Castle Burgajet)
บุคคลจากราชวงศ์โซกูที่มีชื่อเสียงมากที่สุด คือ พระเจ้าซ็อกที่ 1 แห่งแอลเบเนีย ที่เป็นพระมหากษัตริย์จากราชวงศ์โซกูพระองค์แรกที่ขึ้นมาปกครองราชอาณาจักรแอลเบเนีย ก่อนที่สมเด็จพระเจ้าวิคเตอร์ เอ็มมานูเอลที่ 3 แห่งอิตาลีที่จะเข้ามาบุกรุกประเทศแอลเบเนียในปี ค.ศ. 1939 และขึ้นมาปกครองแอลเบเนียแทน
แม้ว่าปัจจุบันในประเทศแอลเบเนียเองได้ยกเลิกระบอบกษัตริย์ลงแล้ว และปกครองในระบอบสาธารณรัฐแล้ว แต่ก็ยังมีการสืบทอดอำนาจภายในราชวงศ์โซกูต่อไป โดยอ้างสิทธิในราชบัลลังก์ของประเทศแอลเบเนียจนถึงปัจจุบัน โดยผู้อ้างสิทธิในราชบัลลังก์องค์ปัจจุบันคือ เจ้าชายเลก้า มกุฎราชกุมารแห่งแอลเบเนีย โดยพระองค์ก็เรียกตัวเองว่าพระองค์เป็นกษัตริย์และอ้างว่าพร้อมที่จะปกครองประเทศแอลเบเนียอยู่เสมอ
อนุสัย
อนุสัย 7 คือ กิเลสที่นอนเนื่องอยู่ในสันดาน เหมือนตะกอนนอนอยุ่ที่ก้นภาชนะ ตะกอนจะฟุ้งขึ้นมาทำน้ำให้ขุ่นเพราะมีคนไปกระทบหรือกวนภาชนะฉันใด อนุสัยกิเลสก็เช่นเดียวกัน จะฟุ้งขึ้นมาทำจิตให้ขุ่นมัว ต่อเมื่อมีอารมณ์ภายนอกมากระทบเช่นเดียวกันฉันนั้น
อนุสัย 7 เป็นกิเลสที่มีความละเอียดที่สุด สามารถกำจัดได้ด้วยปัญญาเท่านั้น ส่วนใหญ่จะเป็นกิเลสที่มีในสังโยชน์ อนุสัย 7 นี้ จึงเรียกอีกอย่างหนึ่งว่า สังโยชน์ 7 ประกอบด้วย
ดูกรภิกษุทั้งหลาย สมาธิอันสัมปยุตด้วยอานาปานสติ อันภิกษุเจริญแล้ว กระทำให้มากแล้วอย่างนี้ ย่อมเป็นไปเพื่อถอนอนุสัย
อรุโณทัย จิตตรีขันธ์
อรุโณทัย จิตรีขันธ์ (น้อง) เป็นนักแสดงชาวไทย เกิดเมื่อวันที่ 10 พฤศจิกายน พ.ศ. 2510 เคยใช้ชื่อการแสดงเดิมว่า อาชญา นฤนาท ต่อมาเปลี่ยนเป็น น้ำฟ้า นฤนาท ก่อนที่จะเปลี่ยนอีกครั้งใช้ชื่อจริงอรุโณทัย นฤนาท เป็นทายาทของอดีตพระเอกลือชัย นฤนาท พระเอกตุ๊กตาทองคนแรกของเมืองไทย กับคุณเครือมาศ สร้อยคีรี ผู้อำนวยการสร้างภาพยนตร์ มีพี่สาวร่วมมารดา ชื่อ สิริยา จิตรีขันธ์ หรือ สิริยา นฤนาท (นก) ซึ่งเคยอยู่ในวงการเช่นกัน
สำเร็จการศึกษาระบบประถมจากโรงเรียนเรวดี มัธยมต้นจากโรงเรียนสมถวิล และมัธยมปลายจากโรงเรียนกุนนทีรุทธาราม แล้วไปศึกษาต่อด้านการท่องเที่ยวและการโรงแรมที่ประเทศอังกฤษระหว่างปีพ.ศ. 2528-2530 จากนั้นจึงไปศึกษาต่อสาขาผลิตภาพยนตร์และรายการโทรทัศน์ที่เมืองชิคาโก้ มลรัฐอลลินอยส์ สหรัฐอเมริกาเมื่อปี พ.ศ. 2533
ได้กลับมาศึกษาต่อที่วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทรช่าง คณะมัฑณศิลป์ ออกแบบตกแต่ง เมื่อปี พ.ศ 2538 และคณะศิลปศาสตร์ ออกแบบประยุกต์ศิลป์ มหาวิทยาลัยราชภัฏจันทรเกษมเมื่อปี พ.ศ 2547
เริ่มเข้าสู่วงการตอนอายุ 15 ปีโดยแสดงภาพยนตร์เรื่องแรกในปี พ.ศ. 2528 เรื่อง "กามเทพพิศวาส" คู่กับ วีรยุทธ รสโอชา ต่อด้วย "เจ้าแม่ตะเคียนทอง" ของนักจัดรายการวิทยุชื่อดังในยุคนั้น นฤชา เผ่งผล โดยแสดงร่วมกับ วรวิทย์ สายสวัสดิ์ และ อรอุมา ไพจิตร ต่อมาได้แสดงคู่กับ ปัญญา นิรันดร์กุล ในเรื่อง "รักตะลุมบอน" ก่อนจะไปศึกษาต่อที่อังกฤษ 2 ปี แล้วกลับมาแสดงละครโทรทัศน์ โดยสมชาย จันทวังโส ได้แนะนำให้ไปพบกับคุณไพรัช สังวริบุตร เริ่มแสดงละครโทรทัศน์เรื่องแรก คือ "เขาต้องการเรื่องป่า" ทางช่อง 7 สี คู่กับ ศักดิ์สิทธิ์ ทวีกุล และเรื่อง "ไอ้เสือผาด" คู่กับ พงษ์พัฒน์ วชิรบรรจง ระหว่างนั้นเธอรับงานแสดงทั้งภาพยนตร์และละครสลับกัน โดยในปี 2532 เป็นก้าวสำคัญของชีวิตการแสดงเพราะได้ผ่านการคัดเลือก แสดงนำในภาพยนตร์ เรื่อง "Bought Happyness" ซึ่งเป็นภาพยนตร์ที่สร้างร่วมกันระหว่างประเทศสวิสเซอร์แลนด์และเยอรมนี นอกจากนี้ยังได้ฝึกฝนร้องเพลงกับอาจารย์ดุษฎี พนมยงค์ จนได้ร้องเพลงประจำที่โรงแรมเอเชียพักหนึ่ง ควบคู่กับการฝึกฝนเต้นแจ๊สแดนซ์ที่สถาบันสอนเต้นรำ Dance Center 
นอกจากผลงานทางภาพยนตร์ และละครแล้ว อรุโณทัย นฤนาท เป็น
พรีเซนเตอร์คนแรกของ ซีตร้า บิวตี้โลชั่น ส่วนผสมสมุนไพร และพรีเซนเตอร์คนแรกของ ผ้าอนามัยโซฟี 
กับประโยคที่ฮิตติดปากผู้ชมคือ 
" ลองถามต้นซิค่ะ "
ปัจจุบันยังรับงานละคร และเปิดบริษัทรับประสานงานกองถ่ายทำภาพยนตร์ต่างประเทศ โดยเป็นฝ่ายจัดหาสถานที่ถ่ายทำภาพยนตร์,TV series,สารคดี ผู้จัดการกองถ่ายทำ Acting Coach และผู้ช่วยผู้กำกับการแสดงกองถ่ายทำภาพยนตร์
โหด มัน ฮา
โหด มัน ฮา (, โรมะจิ: Fūun! Takeshi-jō, ) รายการเกมโชว์จากประเทศญี่ปุ่น ออกอากาศทางช่อง TBS ระหว่าง พ.ศ. 2529-2532
เป็นรายการเกมโชว์ประเภทผจญภัย ด้วยการให้ผู้เล่น (ในเกมเรียก ผู้กล้า) บุกยึดปราสาทของไดเมียวที่ชื่อ ทาเคชิ (ทาเคชิ คิตาโน) โดยมีเงินรางวัล 1 ล้านเยน เป็นเดิมพัน ภายใต้การนำของ แม่ทัพทานิ (ฮายาโตะ ทานิ) จากผู้เล่นนับร้อยจะเหลือเพียงไม่กี่คน โดยต้องฝ่าด่านผจญภัยต่าง ๆ จนถึงหน้าปราสาททาเคชิซึ่งเป็นด่านสุดท้าย แล้วต้องดวลกับบรรดาลูกสมุนของไดเมียวทาเคชิด้วยปืนฉีดน้ำสีม่วง โดยผู้ที่ชนะคือ เป้ากระดาษของตัวเองไม่ถูกน้ำฉีดจนขาด และในตอนต่อมาฝ่ายไดเมียวทาเคชิและพรรคพวกต้องมาบุกยึดปราสาทคืน ด้วยการใส่หน้ากากกันอายที่สูญเสียปราสาทไป แม่ทัพทานิต้องเป็นฝ่ายปกป้องปราสาทแทน และฝ่ายไดเมียวทาเคชิก็สามารถบุกยึดปราสาทคืนได้ทันที
รายการประสบความสำเร็จอย่างมากในการฉายที่ประเทศญี่ปุ่น จนมีการซื้อลิขสิทธิ์ไปฉายในประเทศต่าง ๆ ทั่วโลก เช่น จีน, ฟิลิปปินส์, อินโดนีเซีย, กลุ่มประเทศอาหรับ, สหราชอาณาจักร, กรีซ, ฟินแลนด์, สหรัฐอเมริกา, แอฟริกาใต้, สาธารณรัฐเช็ก และประเทศไทย เป็นต้น
ในบางประเทศยังได้นำเอารูปแบบรายการไปสร้างสรรค์เอง หรือเลียนแบบ เช่น จีน หรือในประเทศไทย อย่าง รายการ รวยอุตลุด ของบอร์น แอนด์ แอสโซซิเอทด์ ออกอากาศทางช่อง 3 ในเวลาก่อนเที่ยงของวันเสาร์ ปี พ.ศ. 2532 โดยใช้ซาฟารีเวิลด์เป็นสถานที่ถ่ายทำ โดยมี ไตรภพ ลิมปพัทธ์ เป็นพิธีกร หรือรายการ เกาะแก้วพิสดาร ของสาระแน แปซิฟิค และกันตนา ออกอากาศทางช่อง 3 ในเวลา 17.45 - 18.30 วันจันทร์-ศุกร์ ซึ่งต่อมาลดเหลือวันจันทร์-พุธ ปี พ.ศ. 2557 - 2558 โดยใช้กันตนา มูฟวี่ทาวน์เป็นสถานที่ถ่ายทำ โดยมีวิลลี่ แมคอินทอช และเกียรติศักดิ์ อุดมนาคเป็นพิธีกร ซึ่งนำเอาโหด มัน ฮามาลอกเลียนแบบ แต่ใช้ฉากแนววรรณคดีไทย
ในประเทศไทย ได้นำมาฉายออกอากาศทุกเวลาบ่ายของวันเสาร์ ทางช่อง 5 สองครั้ง ในระหว่างปี พ.ศ. 2531-พ.ศ. 2536 ในชื่อ ""โหด มัน ฮา""
โหด มัน ฮา ได้ถูกนำกลับมาฉายอีกครั้งในประเทศไทย เมื่อปี พ.ศ. 2550 ทางทรูเอ็กไซต์ ซึ่งเป็นช่องของทรูวิชันส์ ในวันอาทิตย์
วันที่ 8 พฤษภาคม พ.ศ. 2557 เฮลิโคเนีย เอ็นเตอร์เทนเม้นท์และช่องทีบีเอส และบริษัท เดนท์สุ มีเดีย ซื้อลิขสิทธิ์รายการ โหด มัน ฮา มาทำในรูปแบบของไทยซึ่งออกอากาศเทปแรกวันที่ 20 กรกฎาคม พ.ศ. 2557 ทางช่อง 7 และช่อง 7 HD โดยมีเงินรางวัลเริ่มต้น 1,000,000 บาท และหากไม่มีผู้เข้าแข่งขันที่สามารถพิชิตปราสาททาเคชิได้ เงินรางวัลจะถูกสะสมอีกสัปดาห์ละ 1,000,000 บาท สูงสุดที่ 35,000,000 บาท สนับสนุนโดยโออิชิ กรีนที แต่หากมีผู้เข้าแข่งขันสามารถพิชิตปราสาททาเคชิได้ เงินรางวัลในสัปดาห์ต่อไปจะกลับมาอยู่ที่ 1,000,000 บาทอีกครั้ง ซึ่งเป็นวิธีการเพิ่มเงินรางวัลแบบเดียวกับรายการพลิกล็อก เกมทศกัณฐ์ และเกาะแก้วพิสดาร ปัจจุบันหมดแคมเปญไปแล้ว ทางรายการแจ้งว่าจะไม่นับสัปดาห์ละ 1,000,000 บาทอีกต่อไป โดยรายการจะตั้งไว้เลยที่ 1,000,000 บาทเสมอตลอดการแข่งขัน และมีการจับแจกเงินรางวัลที่เหลือเป็นเงิน 8,790,000 บาท ซึ่งผู้โชคดีคือ จิรวัฒน์ โพธิ์สวรรค์ คุณครูโรงเรียนวัดคลองตันราษฎร์บำรุง
ตำบลด่านแม่ละเมา
ตำบลด่านแม่ละเมาเป็นตำบลที่ 9 ของอำเภอแม่สอด แต่เดิมเป็นหมู่บ้านที่ขึ้นกับตำบลพะวอ ต่อมาได้แยกเป็นตำบลใหม่เมื่อปี พ.ศ. 2529 เนื่องจากมีหมู่บ้านและประชากรมีจำนวนเพิ่มขึ้น ซึ่งในสมัยนั้นตรงกับนายพยูณ มีทองคำ ดำรงตำแหน่งนายอำเภอแม่สอด พร้อมให้แยกตำบลและตั้งชื่อตำบลใหม่ว่า “ ตำบลด่านแม่ละเมา”
ปี พ.ศ. 2529 มีประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอแม่สอด จังหวัดตาก เมื่อวันที่ 20 สิงหาคม 2529 ลงนามโดย พิศาล มูลศาสตรสาทร ปลัดกระทรวงมหาดไทย (ฉบับพิเศษ หน้า 85-103 เล่มที่ 103 ตอนที่ 175 ราชกิจจานุเบกษา 10 ตุลาคม 2529) เนื่องด้วยผู้ว่าราชการจังหวัดตาก ได้ดำเนินการตั้งและเปลี่ยนแปลงเขตตำบลภายในท้องที่ โดยอาศัยอำนาจตามความในพ.ร.บ. ลักษณะปกครองท้องที่ พระพุทธศักราช 2475 มาตรา 6 และมาตรา 29 ดังต่อไปนี้
"อำเภอแม่สอด"
1. ตั้งตำบลด่านแม่ละเมา ในท้องที่อำเภอแม่สอด จังหวัดตาก โดยให้มีเขตการปกครอง รวม 10 หมู่บ้านให้ตำบลพะวอ (ตำบลที่มีการเปลี่ยนแปลง) มีอาณาเขตดังนี้
2. ตั้งตำบลพระธาตุผาแดง ในท้องที่อำเภอแม่สอด จังหวัดตาก โดยให้มีเขตการปกครอง รวม 5 หมู่บ้าน
และให้มีอาณาเขตดังนี้
ให้ตำบลแม่ตาว (ตำบลที่มีการเปลี่ยนแปลง) มีอาณาเขตดังนี้
ทั้งนี้ ตั้งแต่วันที่ 1 สิงหาคม พ.ศ. 2529 เป็นต้นไป
ดัลซิม
ดัลซิม (; ; ) เป็นตัวละครจากเกม"สตรีทไฟท์เตอร์" ซึ่งเป็นนักสู้จากอินเดียผู้ใช้วิชาโยคะในการต่อสู้ เป็นตัวละครที่มีความสามารถพิเศษหลายประการ มีร่างกายยืดหยุ่น สามารถเหยียดแขนและขาให้ยืดยาวในการโจมตี ตลอดจนสามารถพ่นไฟ และสามารถหายตัวย้ายไปอยู่ในที่ต่าง ๆ ได้
ดัลซิม มีท่าไม้ตายคือ โยคะไฟเยอร์, โยคะเฟลม และโยคะบลัสท์ และซูเปอร์คอมโบคือ โยคะอินเฟอร์โน
ดัลซิมเป็นนักสู้จากอินเดีย ผู้มีท่าทางโดยทั่วไปที่สงบเงียบ เขาเข้าร่วมศึกสตรีทไฟท์เตอร์โดยใช้วิชาโยคะในการต่อสู้เพื่อหาเงินรางวัลไปช่วยเหลือเด็กยากจนในหมู่บ้านของตน ในสตรีทไฟท์เตอร์ซีโร่ 2 เขาคิดว่าอาจเป็นการดีที่เขาตัดสินใจเข้าร่วมต่อสู้ แต่เขาก็ยังได้รับเงินไม่เพียงพอในการจัดซื้อปัจจัยสี่สำหรับใช้ในหมู่บ้านของเขา อย่างไรก็ตาม ดัลซิมก็ยังได้รับความเคารพจากผู้คนในหมู่บ้านของเขาอยู่เสมอมา ในสตรีทไฟท์เตอร์ซีโร่ 3 เขาได้มั่นหมายที่จะปราบเวก้า ดัลซิมได้ออกเดินทางไปทั่วโลก และได้พบกับเบอร์ดี้และโรส ซึ่งดัลซิมได้ใช้พลังควบคุมจิตใจในการค้นหาคำตอบที่ต้องการ ในภายหลังเขาได้เผชิญหน้ากับเวก้าและได้ทำลายฐานทัพชาโดลู หลังจากการแข่งขันรายการเวิลด์วอร์ริเออร์ครั้งที่สองสิ้นสุดลง ดัลซิมได้เดินทางไปยังสถานที่ต่างๆทั่วโลกเพื่อช่วยเหลือผู้ขาดแคลน
ใน ค.ศ. 1992 ดัลซิมได้รับการจัดให้อยู่ในอันดับห้าของตัวละครยอดเยี่ยมประจำปี ค.ศ. 1991 โดยนิตยสาร"เกมเมสต์" ที่ประเทศญี่ปุ่น ไอจีเอ็นได้จัดให้ตัวละครนี้อยู่ในอันดับแปดของตัวละครอันดับต้นแห่ง"สตรีทไฟท์เตอร์" โดยให้ข้อสังเกตถึงรูปแบบการเล่นที่เป็นเอกลักษณ์เฉพาะตัว ในฐานะ "บุคคลที่มีพฤติกรรมแปลก ๆ ที่ได้รับความนิยม"
พระเจ้าจินซา
พระเจ้าจินซา (Jinsa-wang) (?-392, 385-392)กษัตริย์องค์ที่ 16 แห่งอาณาจักรแพกเจหนึ่งในสามก๊กแห่งเกาหลี
พระองค์เป็นพระราชโอรสพระองค์ที่ 2 ของพระเจ้ากึนกูซู และเป็นพระราชอนุชาของพระเจ้าชิมนยู ตามบันทึกซัมกุก ซากิ พระองค์ขึ้นครองราชย์เพราะพระราชโอรสของ พระเจ้าชิมนยู ยังพระเยาว์มาก
พระองค์ทำสงครามขยายอาณาเขตของอาณาจักรแพกเจโดยการโจมตีทางเหนือ ในปี ค.ศ. 386 พระองค์สั่งให้ประชาชนที่เมืองชองมองยองย้ายขึ้นไปอยู่ทางเหนือและตะวันตกเพื่อป้องกันประเทศ พระองค์สั่งให้แม่ทัพ จิน กาโม โจมตีป้อมโดกอนของ อาณาจักรโกคูรยอ แต่ใน ค.ศ. 392 พระเจ้าควางแคโทมหาราชของอาณาจักรโกคูรยอได้ยกทัพมาโจมตี อาณาจักรแพกเจและได้ยึดดินแดนทางเหนือของอาณาจักรไปและในเดือนที่สิบของการสู้รบพระเจ้าจินซายกป้อมควานมีให้กับ อาณาจักรโกคูรยอ และยอมสวามิภักดิ์ต่ออาณาจักรโกคูรยอ
ตามบันทึกซัมกุก ซากิ พระเจ้าจินซาสวรรคตระหว่างการล่าสัตว์ ที่พระราชวังกูวอน แต่ตามบันทึกนิฮอน ชูกิของญี่ปุ่นบอกว่าถูกลอบสังหารโดยพระเจ้าอาซิน
พระเจ้าอาซิน
พระเจ้าอาซิน (Asin-wang) (?-405, r. 392-405)กษัตริย์องค์ที่ 17 แห่งอาณาจักรแพกเจหนึ่งในสามก๊กแห่งเกาหลี
องค์ชายพูยอ อาบาง เป็นพระราชโอรสของพระเจ้าชิมนยูกษัตริย์พระองค์ที่ 15 แห่งอาณาจักรแพกเจ พระองค์ได้ขึ้นครองราชย์เพราะการสังหารพระเจ้าจินซา
ในสมัยของพระองค์อาณาจักรแพกเจอยู่ใต้อำนาจของพระเจ้าควางแคโทมหาราชแห่งอาณาจักรโกคูรยอ ซึ่งพยายามผลักดันอาณาจักรแพกเจให้ออกไปจากทางเหนือ พระองค์แต่งตั้งไต้ท้าวจิน ซึ่งเป็นพี่ชายของพระราชมารดาของพระองค์ ไปโจมตีอาณาจักรโกคูรยอในปี ค.ศ. 390 แต่ก็ต้องพ่ายแพ้หลังจากนั้น ปี ค.ศ. 395 พระองค์ทรงสร้างป้อมปราการรอบเมืองฮันซาน
พระเจ้าอาซินสิ้นพระชนม์ในปี ค.ศ. 405 และอาณาจักรแพกเจเริ่มเสื่อมอำนาจในคาบสมุมรเกาหลีและอาณาจักรรอบๆก็เริ่มมีอำนาจมากขึ้น
พระเจ้าจอนจี
พระเจ้าจอนจี (Jeonji-wang) (?-420, r. 405-420)กษัตริย์องค์ที่ 18 แห่งอาณาจักรแพกเจหนึ่งในสามก๊กแห่งเกาหลี
พระองค์เป็นพระราชโอรสของพระเจ้าอาซินกษัตริย์พระองค์ก่อน และในค.ศ. 394 พระองค์มีพระมเหสีคือ พระมเหสีพุลซู จากตระกูลแฮ
เมื่อยังพระเยาว์พระองค์ได้เติบโตขึ้นที่แคว้นวากุก หรือยามาโตในประเทศญี่ปุ่น และในปี ค.ศ. 397 เสด็จกลับมายังอาณาจักรแพกเจแต่กลับไม่ได้รับอนุญาตให้เข้าเมืองฮันซานโดยลุงของพระองค์เองคือ ซ็อนเย แต่ไม่นานซ็อนเยถูกสังหารโดยขุนนางตระกูลแฮ ทำให้องค์ชายจอนจีสามารถเข้าไปในพระราชวังฮันซานได้ และหลังจากพระราชบิดาของพระองค์สิ้นพระชนม์พระองค์ก็ได้ขึ้นครองราชย์โดยการช่วยเหลือของขุนนางตระกูลแฮ เมื่อพระองค์ขึ้นครองราชย์พระองค์ได้อภิเษกกับธิดาของขุนนางตระกูลแฮเนื่องจากเป็นการขอบคุณที่ช่วยเหลือพระองค์มาโดยตลอดและเพื่อเป็นการคานอำนาจของตระกูลจินที่เรืองอำนาจในอาณาจักรแพกเจ
เอ็มอร พานุสิทธิ์
เอ็มอร พานุสิทธิ์ 25 มีนาคม พ.ศ. 2531 นักกีฬาวอลเลย์บอลหญิงทีมชาติไทย ตำแหน่ง บอลหลัก
เอ็มอร เป็นชาวจังหวัดขอนแก่น จบการศึกษามัธยมต้นจากโรงเรียนหนองเรือวิทยา และ มัธยมปลาย ปริญญาตรี-โท จากคณะบริหารธุรกิจ มหาวิทยาลัยรัตนบัณฑิต (อาร์แบค) เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้น ม.1 ที่จังหวัดขอนแก่น
อี. ฮอนดะ
อี. ฮอนดะ (; ) หรือ เอ็ดมอนด์ ฮอนดะ เป็นตัวละครจากเกม "สตรีทไฟท์เตอร์" ซึ่งเป็นนักสู้จากญี่ปุ่นผู้ใช้วิชาซูโม่ในการต่อสู้ ปรากฏตัวครั้งแรกใน "สตรีทไฟท์เตอร์ II" และมีท่าไม้ตายคือ ซูโม่ฟลาย
เรื่องราวเบื้องหลังของ ฮอนดะ คือซูโม่ผู้ทำการฝึกสอนการต่อสู้ให้กับเหล่านักเรียน และมุ่งเน้นให้เป็นนักซูโม่ชั้นยอดเสมอมา กระทั่งประสบความสำเร็จอย่างสูงในระดับประเทศ ฮอนะดะรู้สึกไม่พอใจที่โลกยังไม่ยอมรับศิลปะซูโม่ของญี่ปุ่น เขาจึงตัดสินใจเข้าร่วมการแข่งขันเวิลด์วอริเออร์ครั้งที่สอง โดยมีเจตนาให้ผู้คนได้ประจักษ์ว่าซูโม่เป็นศิลปะการต่อสู้ที่แข็งแกร่งที่สุดในโลก ส่วนสาเหตุจูงใจในการเข้าร่วมแข่งขันสตรีทไฟท์เตอร์นั้น มาจากความต้องการให้โลกยอมรับว่าซูโม่เป็นศิลปะการต่อสู้ที่ไม่ใช่มีแต่การส่งเสียงดังหรือเอาแต่ใช้กำลังแต่เพียงอย่างเดียว นอกจากนี้ เขายังปรับปรุงทักษะการต่อสู้รวมทั้งพัฒนาความแข็งแกร่งของตัวเองมาโดยตลอด
เฉินหลง เคยรับบทเป็น อี. ฮอนดะ ในภาพยนตร์ฮ่องกงเรื่อง"ซิตี้ฮันเตอร์" (CITY HUNTER) ส่วนการเขียนลวดลายบนใบหน้า อี. ฮอนดะ เป็นแบบเดียวกับที่ใช้สำหรับนักแสดงละครคาบูกิ โดยเรียกการเขียนลวดลายแบบนี้ว่า "คุมาโดริ" (kumadori)
ในเดือนกุมภาพันธ์ ค.ศ. 1992 นิตยสารเกมแมสท์ที่ประเทศญี่ปุ่น ได้มีการจัดอันดับให้ อี.ฮอนดะ เป็นตัวละครที่ได้รับความนิยมอันดับแปดของรายชื่อตัวละครยอดเยี่ยมแห่ง ค.ศ. 1991 เว็บไซต์ไอจีเอ็น จัดอันดับให้ อี.ฮอนดะ เป็นอันดับที่สิบสี่ของ 25 สุดยอดตัวละครสตรีทไฟท์เตอร์ โดยกล่าวว่าเขาเป็นหนึ่งในตัวแทนของซูโม่ที่มีเพียงไม่กี่รายในโลกแห่งเกม แม้ว่ารูปแบบการเล่นจะมีความคล้ายคลึงกับบลังก้าก็ตาม
โรงเรียนอนุบาลชัยภูมิ
โรงเรียนอนุบาลชัยภูมิ () เป็นโรงเรียนที่เปิดทำการสอนในหลักสูตรมาตรฐานสากล () สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดทำการสอนเมื่อปี พ.ศ. 2513
โรงเรียนอนุบาลชัยภูมิ เป็นโรงเรียนที่ก่อตั้งมาตั้งแต่วันที่ 6 มีนาคม พ.ศ. 2513 เป็นโรงเรียนอนุบาลประจำจังหวัดที่ 67 ของกรมสามัญศึกษา มีนางสาวกัญญา จ้อนเมือง เป็นครูใหญ่คนแรก (พ.ศ. 2514-พ.ศ. 2520) เดิมโรงเรียนอนุบาลชัยภูมิตั้งอยู่หลังโรงเรียนสุนทรวัฒนามีเนื้อที่ 6 ไร่ 1 งาน เปิดสอน 2 ห้อง มีอาคารเรียน 4 ห้อง 1 หลัง และได้ย้ายมาตรงลานจอดเครื่องบิน ของฐานทัพอากาศเดิมจนถึงปัจจุบัน โรงเรียนอนุบาลชัยภูมิได้เปิดสอนและพัฒนาตนเอง ผู้ปกครองส่งบุตรหลานเข้าเรียนมีจำนวนเพิ่มมากขึ้นเป็นลำดับคุณธรรมเด่น เรียนดี สะอาด มารยาทงาม
รัฐซือริช
ซือริช () หรือ ซูริก () เป็นรัฐในประเทศสวิตเซอร์แลนด์ที่ตั้งอยู่ทางทิศตะวันออกเฉียงเหนือของประเทศ มีเมืองหลวงของรัฐคือเมืองซือริช ภาษาราชการใช้ภาษาเยอรมันแต่คนพื้นเมืองพูดสำเนียงท้องถิ่นที่เรียกว่า Züritüütsch
รัฐซือริชอยู่บริเวณตอนเหนือของเทือกเขาแอลป์ โดยมีทิศเหนือติดกับรัฐชาฟฟ์เฮาเซิน ทิศตะวันตกติดรัฐอาร์เกา ทิศใต้ติดรัฐซุกและชวีซ ส่วนทางตะวันออกติดกับรัฐทูร์เกาและซังคท์กัลเลิน นอกจากนี้ยังมีทะเลสาบซือริชซึ่งบริเวณเกือบทั้งหมดอยู่ภายในรัฐ
รัฐซือริชแบ่งออกเป็น 12 เขต (Bezirke)
และเขตทั้ง 12 เหล่านี้ยังแบ่งออกเป็น 171 เทศบาลด้วย (Politische Gemeinden)
พื้นที่ส่วนใหญ่ของรัฐใช้เพาะปลูก แต่ไม่นิยมจัดว่าเป็นพื้นที่การเกษตรเพราะทุกบริเวณในภาคจะมีอุตสาหกรรมอยู่ด้วย ในอดีตอุตสาหกรรมผ้าไหมและใยฝ้ายมีความสำคัญแต่ปัจจุบันได้หมดความสำคัญลง ปัจจุบันมีอุตสาหกรรมกระดาษขนาดใหญ่ บริษัทขนาดเล็กถึงกลาง และเมืองซือริชยังเป็นศูนย์กลางการธนาคารและประกันภัยขนาดใหญ่ด้วย
ศูนย์กลางการคมนาคมอยู่ที่สถานีหลักซือริช สถานีที่มีผู้ใช้บริการมากที่สุดในยุโรป ซึ่งมีรถไฟเชื่อมต่อกับภายในประเทศและนานาประเทศ เช่นรถไฟเตเจเวซึ่งเชื่อมต่อกับประเทศฝรั่งเศส สนามบินซือริชซึ่งเป็นสนามบินที่ใหญ่ที่สุดก็ตั้งอยู่ในรัฐนี้ด้วย
ในปี ค.ศ. 1519 ฮุลดริค ซวิงลี นักปฏิรูปศาสนาได้รับตำแหน่งศาสนาจารย์ประจำโกรสส์มึนส์เทอร์แห่งนครซือริช หลังจากนั้นทั้งรัฐจึงได้เปลี่ยนรีตตาม ประชากรส่วนใหญ่ในรัฐจึงเป็นโปรเตสแตนต์ แต่เนื่องจากชาวยุโรปใต้คาทอลิกได้อพยพขึ้นมาอย่างต่อเนื่อง ทำให้ปัจจุบันมีจำนวนชาวคาทอลิกเกือบเทียบเท่ากับโปรเตสแตนต์
รัฐอัปเปอร์ออสเตรีย
อัปเปอร์ออสเตรีย () หรือ โอเบอร์เอิสเทอร์ไรช์ () เป็น 1 ใน 9 รัฐ (Bundesländer) ของประเทศออสเตรีย เมืองหลวงของรัฐคือเมือง ลินซ์ (Linz) มีเขตแดนติดกับเยอรมนีและเช็กเกีย และติดกับรัฐอื่นในออสเตรียอย่างรัฐโลเวอร์ออสเตรีย รัฐสตีเรีย รัฐซาลซ์บูร์ก มีพื้นที่ 11,980 ตร.กม. และมีประชากร 1.3 ล้านคน รัฐอัปเปอร์ออสเตรียเป็นรัฐที่มีพื้นที่มากที่สุดเป็นอันดับ 4 และมีประชากรมากที่สุดเป็นอันดับ 3 ของประเทศ
แดนซ์พังก์
แดนซ์พังก์ () ในบางครั้งอาจเรียกว่า ดิสโก้พังก์ และ อินดี้แดนซ์ เป็นแนวเพลงที่กำเนิดในปลายคริสต์ทศวรรษที่ 1970 และ มีความสัมพันธ์ใกล้ชิดกับการเคลื่อนไหวของดนตรีแนวโพสต์พังก์ และ โนเวฟ
หลอดลม
หลอดลม () เป็นส่วนหนึ่งของระบบหายใจ มีหน้าที่หลัก คือ การนำส่งอากาศจากภายนอกร่างกายเข้าสู่ปอดเพื่อทำหน้าที่ในการแลกเปลี่ยนก๊าซออกซิเจนเข้าสู่เลือด และนำก๊าซคาร์บอนไดออกไซด์ออกจากร่างกาย หลอดลมของมนุษย์เริ่มตั้งแต่ส่วนที่ต่อจากกล่องเสียง (Larynx) ลงไปสิ้นสุดที่ถุงลม
หลอดลม มีชื่อเรียกแตกต่างกันตามขนาดและตำแหน่ง ได้แก่
เนื่องจากหลอดลมมีหน้าที่สำคัญในระบบทางเดินหายใจ ดังนั้น หากเกิดความผิดปกติของหลอดลมก็จะทำให้การระบบการระบายก๊าซของร่างกายเสียไปด้วย โรคของหลอดลมที่พบได้บ่อย ได้แก่ โรคหืด (Asthma) และโรคหลอดลมอุดกั้นเรื้อรัง (Chronic obstructive pulmonary disease) เป็นต้น
แขวงลาดยาว
แขวงลาดยาว เป็นท้องที่การปกครองแห่งหนึ่งของเขตจตุจักร กรุงเทพมหานคร
แขวงลาดยาวมีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงลาดยาวได้แก่
ถนนสายรอง ได้แก่สถานที่สำคัญของแขวงลาดยาวได้แก่
ซาดิเย ทอปตานี
ซาดิเย ทอปตานี (Sadijé Toptani หรือ "Nëna Mbretëreshë e Shqiptarëve") พระราชสมภพเมื่อวันที่ 28 สิงหาคม ค.ศ. 1876 ณ กรุงติรานา โดยพระองค์เป็นบุตรสาวของนายซาละห์ เบย์ ทอปตานี ซึ่งเป็นญาติของนายอาซาด ปาชา ทอปตานีซึ่งเป็นสมาชิกที่มีชื่อเสียงผู้หนึ่งในตระกูลทอปตานี ส่วนซาดิเย ทอปตานีเองก็ได้เป็นภรรยาคนที่สองของจามาล ปาชา โซกู ภายหลังจากการเสียชีวิตของมะลัก ฮานิม (Melek Hanem) ภรรยาคนแรก
หลังจากพระราชโอรสของพระองค์ พระเจ้าซ็อกที่ 1 แห่งแอลเบเนียได้เสด็จขึ้นครองราชบัลลังก์ของประเทศแอลเบเนียในปี ค.ศ. 1928 ซาดิเย ทอปตานีจึงได้รับการสถาปนาให้ดำรงพระราชอิสริยยศเป็น สมเด็จพระบรมราชชนนี (Queen Mother) โดยซาดิเย ทอปตานีได้ดำรงตำแหน่งนี้จนกระทั่งเสด็จสวรรคต โดยพระองค์ได้เป็นผู้คุมต้นเครื่องเสวยที่ส่งถวายให้พระราชโอรสของพระองค์เสวย เพื่อให้แน่ใจว่าอาหารที่พระราชโอรสจะเสวยจะไม่ปนเปื้อนยาพิษ
ซาดิเย ทอปตานี เสด็จสวรรคตเมื่อวันที่ 25 พฤศจิกายน ค.ศ. 1934 โดยประกอบพิธีปลงพระบรมศพ ในกรุงติรานา ประเทศแอลเบเนีย
บุปผาสวรรค์
บุปผาสวรรค์ เป็นรายการเพลงลูกทุ่ง ยอดนิยม ทางโทรทัศน์ ของ บริษัท กันตนา กรุ๊ป จำกัด (มหาชน) ที่ทำรายการให้กับ สถานีวิทยุโทรทัศน์กองทัพบกช่อง 5
รายการ "บุปผาสวรรค์" สร้างโดย กันตนา ออกอากาศครั้งแรกเมื่อปี พ.ศ. 2543 และ ยุติการออกอากาศเมื่อปี พ.ศ. 2547 โดยเสนอเป็นประจำทุกเย็นวันจันทร์ - วันศุกร์ ทางสถานีวิทยุโทรทัศน์กองทัพบกช่อง 5 โดยเป็นรายการเพลงลูกทุ่ง ยอดนิยม ที่เสนอเรื่องเพลง และละคร ด้วยรูปแบบการนำเสนอที่สนุกสนาน ตื่นเต้น เข้าถึงผู้ชมได้ง่าย ลักษณะการถ่ายทำใช้ห้องส่งของกันตนาเป็นห้องส่ง รายการนี้ถือได้ว่าประสบความสำเร็จจากความนิยมของผู้ชมทั่วประเทศ และได้สร้างมีศิลปินนักร้อง ตามมาจนถึงปัจจุบัน
และในปี 2557 ได้นำมาออกกาศซ้ำอีกครั้ง 
ในทุกวัน จันทร์-ศุกร์ เวลา 18.00 น. - 19.00 น.
ทางช่อง เชิญยิ้ม TV